Gowi

Gowi (li Latin Convolvulus batatas, li Indonesia ubi jalar) no sambua ngawalö gö zinanö sasese tesöndra ba Danö Niha ba ba zi sagörö ulidanö. Baero gö tanöbö'ö si mane fakhe, moguna sibai wemanga gowi, börö me oya khönia bakha Vitamin A awö nifotöi fiber sambö so ba wakhe. Moguna fiber andrö ena'ö tola auri ba mangoya'ö nifotöi bakteria si sökhi bakha ba dalu. Bakteria si sökhi andrö zame'e ena'ö tola mofozu ngawalö hadia ia bakha ba mboto si mane fa'amonönö wa'abua mboto, fa'oya gulo bakha ba ndro, fa'abölö mboto wolaŵa tungö wökhö ba fohalöŵö guto.healthline.com, Why is fiber good for you? The crunchy truth

Heŵa'ae hulö sinanö Nono Niha gowi andrö, sindruhunia gowi si so ba khöda ma'ökhö no ni'ohe moroi ba nahia bö'ö. Me föna gowi ha tesöndra ba Amerika Latina. Ba hiza me latörö niha Eropa danö Amerika Latina lahalö danömö gowi andrö ba la'ohe ba khöra. Me irugi Eropa, gowi andrö tobali tehöngö ba tobali ö ni'omasi'ö niha sato irugi ma'ökhö. Me möi niha Eropa ba Filipina lafaogö khöra wolohe danömö gowi.New York Times, All by Itself, the Humble Sweet Potato Colonized the World Smithsonian Magazine, How the Potato Changed the World Lö ta'ila sibai hewisa waö-waönia moroi ba da'ö ba muzawili ia ba zi sagörö danö Asia irugi ba Danö Niha.

 Ngawalö gowi 

Oya sibai ngawalö gowi, so zafusi, sa'usö, soyo ba tanöbö'önia. Ba hiza sasese tasöndra ba Danö Niha ba ha gowi safusi ba gowi soroyo-royo. Baero da'ö so nasa zifakhili-khili ba gowi andrö si tola tafotöi gowi balanda ma kentang ba li Indonesia ba potato ba li Inggris. Börö da'ö ba li Inggris döi gowi andrö gowi sami (sweet potato). Ba hiza sindruhunia sinanö gowi no fabö'ö moroi ba gowi balanda.

Da'a ngawalö döi gowi si tumbu ba Danö Niha:H. Sundermann, Niassisch-deutsches Wörterbuch, 1905, entri gowi

 Gowi adulo
 Gowi ale
 Gowi asio
 Gowi bala
 Gowi belu
 Gowi duria
 Gowi eu
 Gowi hawu
 Gowi kara
 Gowi laidö
 Gowi ma'ufa
 Gowi meziŵa
 Gowi no'u
 Gowi ombu
 Gowi safusi
 Gowi si fakhaitö
 Gowi soyo
 Gowi solowö
 Gowi tugala
 Gowi tumba
 Gowi tölagasa
 Gowi balandra (potatoes)
 Gowi farasi (tapioka)
 Gowi rio (ngawalö gowi farasi)

 Guna gowi ba mboto 

Si mane si muŵa'ö yaŵa moguna sibai wemanga gowi börö me da'ö zabölö tesöndra ba Danö Niha. Faigi ba da'a tou oi ngawalö zoguna ba mboto si so ba ngawalö gö sasese tesöndra ba Danö Niha.Wikipedia Inggris, Sweet potatoes: Comparison to other food staples

   Gowi Fakhe Rigi Gowirio Protein 1,6 7,1 9,4 1,4 Lemak (Tawö) 0,05 0,66 4,74 0,28 Fiber 3 1,3 7,3 1,8 Zat besi 0,61 0,8 2,71 0,27 Vitamin C 2,4 0 0 20,6 Vitamin A 14,187 0 214 13

Moroi ba wama'oli andrö oroma khöda wa si lötolalö'ö mu'oya'ö ngawalö gö ena'ö tola obönö ba mboto ngawalö zoguna. Mo'amböta oi ira ba mboto na ha awai fakhe ba indomie ni'a. Moguna mu'a rigi me oya protein khönia ba gowi me oya khönia Vitamin A, Vitamin C faoma fiber. Simanö göi rigi me oya khönia protein ba zat besi ba gowirio me oya khönia Vitamin C faoma Vitamin A. Ba lö moguna tatötöi wakhe me no tobali ö si ero ma'ökhö ia ba me no oya khönia protein ba fiber.

 Gowi ba bosi niha 

Me föna gowi andrö no boto gö, silö'ö-lö'önia fatua lö na sa fagölö mananö fakhe niha ba ginötö wamatörö Suharto ba nifotöi repelita.Kompasiana, Swasembada Beras Pada masa Orde Baru: Sebuah perspektif dari sisi Enforcement Negara Ba ginötö da'ö manga gowi niha ero ma'ökhö ba manga fakhe ira ha sasakali ma'ökhö. Heŵa'ae simanö mu'a gowi ua fatua lö mu'a wakhe, börö me mo'ambö-amböta wakhe ma böra ba ginötö andrö.

Me itugu mobönö wakhe ba gotalua Nono Niha itugu alö göi mbosi-bosi gowi ba dödö niha. Moroi na tobali boto gö hulö na aila niha iada'a ba Danö Niha wangoroma'ö gowi na manga ira. Da'ö wa laŵa'ö ba Danö Niha "Ha gowi-gowi göda wö, la'o!".

Ba hiza si mane si no teŵa'ö yaŵa moguna sibai wemanga gowi andrö baero wakhe, töra-töra börö me mo'amböta wemanga rigi ba gowirio (faigi nösi fiber ba wama'oli yaŵa).

 Gowi ba zura wamahaö me föna 
Gowi doeho gõ niha soja ba danõ Niha.

Ba boeloe gowi zi a'a gõ mbawi ba niha.

Oja sibai ngawalõ gowi ba danõ.

So gowi zeke, ba so gowi ate.

So gowi adoelo, ba so gowi ale.

So gowi asio, ba so gowi bala.

So gowi beloe, ba so gowi doeria.

So gowi eoe, ba so gowi hawoe.

So gowi kara, ba so gowi laidõ

So gowi ma'oefa, ba so gowi no'o'oe.

So gowi meziŵa, ba so gõwi toemba.

So gowi si fagaitõ, ba so gowi sojo.

So gowi soloŵõ, ba so gowi toegala,

ba so gowi tõlagasa ba niha.

Ba so na gowi rio ba gowi farasi ba danõda gõi.

Gowi balandra, ba lõ bõrõ molaoe ba danõ Niha.

Moroi si jefo lafa'ohe'õ da'õ H. Lagemann, Marah Alam, Soera Wombaso, Amaosata V, 1907, 52-53

 Gowi ba Danö Niha 
Gowi, no sa'ae la'ila niha sambua zinanö salua auri ba Danö Niha. Gowi fananö ya'ia lataru'ö ba danö ngengenia ba molewiö ba da'ö ba idugu ara ba oi faraha misa ngenge. Ba Danö Niha arakhagö dozi ngambatö mo naha gowi, me bulu moroi ba gowi no tuho gö gurifö simane bawi. Na no auri ba atabö mbulu gowi, lala wanga'i ya'ia lafatö faoma tanga, awena lagölugö. Si no lahalö mbulunia, ba labaloi ma to 1-2 waŵa ifuli zui molewiö ia. Gowi andre, lö ifili danö auri ia, asala so danö, ba auri ia. Ba Danö Niha, ato zananö ya'ia tenga ba naha gowi, latanö manö ba newali, ba ngai lala, oi la oguna'ö nahia gowi. Na simane da'ö tenga ösi ni döna-döna khönia, ha bulu ni henagö ö mbawi. 

Gowi andre, ö sami, na me föna lö famalala wangahaogö ya'ia, gowi larino ia ba nidanö, ba aefa da'ö tola la'a. Idugu tedou ginötö ba tedou wangi'ila niha, irege no so zangoguna'ö gowi andre sitobali famaruka ba kue. Ba Danö Niha, fonaha gowi, tenga sitobali fangalui, ha fobönökhi soguna ba zi sambua ngambatö ba gö gurifö khöra. Gowi andrö, na la odödögö wananö ba nahia sebolo, tola möi fangalui niha ba monönö zinöndra niha sohalöŵögöi ya'ia. Ba no oya zangodödögö wananö gowi andre, simane gowi so bowo doru (ungu) hewa'ae ha ba mbanua, ba no tola tobali aya-aya ba gangowuloa ndra ina-ina, no lahaogö wamalala gö, simane ; stik ubi ungu. Da'a zimöi fondrönia'ö dödö ndra inada si so ba mbanua bö'ö misa,fa'aterou dödö ba wamalua ya'ia ba tola möi famohi'a dödö.Bu'ulölö,Indah Febriyanti, Cemilan Stik Ubi Ungu Buatan Kader Posyandu, Enak dan Gurih, rri.co.id, mufaigi me 24 Mei 2021 

Umbu

Kategori:Sinanö